Na temelju članka 127. stavka 4. Zakona o odgoju i obrazovanju u osnovnoj i srednjoj školi  (Narodne novine  br. 87/08, 86/09, 92/10, 105/10-ispr., 90/11, 16/12, 86/12, 126/12 94/13, 152/14, 07/17 i 68/18) i članka 102. Statuta  Osnovne škole Breznički Hum, Školski odbor Osnovne škole  Breznički Hum, Breznički Hum 14, raspisuje:

**NATJEČAJ**

**za imenovanje ravnatelja/ice Osnovne škole Breznički Hum**

Ravnatelj/ica školske ustanove mora ispunjavati sljedeće nužne uvjete:

**1)** završen studij odgovarajuće vrste za rad na radnom mjestu učitelja, nastavnika ili stručnog suradnika

u školskoj ustanovi u kojoj se imenuje za ravnatelja/ravnateljicu, a koji može biti:

a) sveučilišni diplomski studij ili
b) integrirani preddiplomski i diplomski sveučilišni studij ili
c) specijalistički diplomski stručni studij;
d) položen stručni ispit za učitelja, nastavnika ili stručnog suradnika, osim u slučaju iz članka 157. stavaka 1. i 2. Zakona o odgoju i obrazovanju u osnovnoj i srednjoj školi

**2)** uvjete propisane člankom 106. Zakona o odgoju i obrazovanju u osnovnoj i srednjoj školi
**3)** najmanje osam (8) godina radnog iskustva u školskim ili drugim ustanovama u sustavu obrazovanja ili u tijelima državne uprave nadležnim za obrazovanje, od čega najmanje pet (5) godina na odgojno-obrazovnim poslovima u školskim ustanovama.

Osim osobe koja je završila neki od studija iz stavka 1.  točke 1. ravnatelj osnovne škole može biti i osoba koja je završila stručni četverogodišnji studij za učitelje kojim se stječe 240 ECTS bodova. Iznimno, osoba koja ne ispunjava uvjete iz članka 126. stavka 1. točke 1. ili stavka 2. Zakona o odgoju i obrazovanju u osnovnoj i srednjoj školi može biti ravnatelj/ica osnovne škole ako u trenutku prijave na natječaj za ravnatelja obavlja dužnost ravnatelja u najmanje drugom uzastopnom mandatu, a ispunjavala je uvjete za ravnatelja propisane Zakonom o osnovnom školstvu (Narodne novine«, br. 59/90., 26/93., 27/93., 29/94., 7/96., 59/01., 114/01. i 76/05).

Dodatne kompetencije koje se vrednuju u postupku imenovanja ravnatelja su:

1. poznavanje stranog jezika
2. osnovne digitalne vještine
3. iskustvo rada na projektima.

Kandidati za ravnatelja nisu obvezni imati dodatne kompetencije, ali u tom slučaju ne ostvaruju dodatne bodove.

Ravnatelj/ica se imenuje na vrijeme od pet (5) godina.

Uz pisanu prijavu na natječaj, koja mora biti vlastoručno potpisana, kandidati su obvezni priložiti u izvorniku ili ovjerenoj preslici sljedeću dokumentaciju:

-  životopis
-  diplomu, odnosno dokaz o stečenoj stručnoj spremi
-  domovnicu, odnosno dokaz o državljanstvu
-  dokaz o položenom stručnom ispitu, odnosno da je osoba oslobođena obveze polaganja
-  dokaz o radnom iskustvu (potvrda ili elektronički zapis HZMO i potvrda  školske ustanove o vrsti i trajanju poslova)
-  program rada za mandatno razdoblje

-  uvjerenje da se protiv osobe ne vodi kazneni postupak glede zapreka za zasnivanje radnog odnosa iz članka 106. Zakona o odgoju i obrazovanju u osnovnoj i srednjoj školi (ne starije od 8 dana)
-  dokaz o obavljanju poslova ravnatelja u najmanje drugom uzastopnom mandatu za osobe koje se kandidiraju temeljem stavka 3. članka 126. ZOOOSŠ (odluke o imenovanju).

Ako je kandidat  za ravnatelja/icu  stekao/la dodatne kompetencije, može, uz pisanu prijavu, dostaviti u izvorniku ili ovjerenoj preslici odgovarajuću dokumentaciju.

Sukladno Pravilniku o sadržaju i načinu postupanja pri provedbi postupka imenovanja ravnatelja pri vrednovanju poznavanja stranog jezika i osnova digitalnih vještina uzimaju se u obzir rezultati formalnog i neformalnog (cjeloživotnog) obrazovanja. Formalno obrazovanje obuhvaća učenje stranog jezika, odnosno informatike tijekom redovitog obrazovanja, a neformalno obrazovanje obuhvaća učenje stranog jezika, odnosno digitalnih vještina pri ovlaštenim poslovnim subjektima za provođenje programa obrazovanja i /ili usavršavanja. Vrednovanje dodatnih kompetencija dokazuje se odgovarajućom dokumentacijom, a boduje se na način određen čl. 3.st.2.-4. Pravilnika o sadržaju i načinu postupanja pri provedbi postupka imenovanja ravnatelja (KLASA:003-05/19-01/1 URBROJ:2186-115-08-19-4 od 8.veljače 2019.godine)

Osobe koje se pozivaju na pravo prednosti, sukladno članku 102. Zakona o hrvatskim braniteljima iz Domovinskog rata i članovima njihovih obitelji (Narodne novine 121/2017), članku 48. f Zakona o zaštiti vojnih i civilnih invalida rata (Narodne novine broj 33/92, 77/92, 27/93, 58/93, 2/94, 76/94, 108/95, 108/96, 82/01, 103/03 i 148/13), članku 9. Zakona o profesionalnoj rehabilitaciji i zapošljavanju osoba s invaliditetom (Narodne novine broj 157/13 i 152/14), dužne su u prijavi na javni natječaj pozvati se na to pravo i uz prijavu priložiti svu propisanu dokumentaciju prema posebnom zakonu, a  imaju prednost u odnosu na ostale kandidate samo pod jednakim uvjetima.

Osobe koje se pozivaju  na pravo prednosti pri zapošljavanju u skladu s člankom 102.  Zakona o hrvatskim braniteljima iz Domovinskog rata i članovima njihovih obitelji  uz prijavu na natječaj dužne su priložiti, osim dokaza o ispunjavanju traženih uvjeta i sve potrebne dokaze dostupne na poveznici Ministarstva hrvatskih branitelja: <https://branitelji.gov.hr/zaposljavanje-843/843>, a dodatne informacije o dokazima koji su potrebni za ostvarivanje prava prednosti pri zapošljavanju, potražiti na sljedećoj poveznici: [https://branitelji.gov.hr/UserDocsImages//NG/12%20Prosinac/Zapošljavanje//Popis%20dokaza%20za%20ostvarivanje%20prava%20prednosti%20pri%20zapošljavanju.pdf](https://branitelji.gov.hr/UserDocsImages/NG/12%20Prosinac/Zapo%C5%A1ljavanje/Popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju.pdf)

Osnovna škola Breznički Hum, Breznički Hum 14, 42225 Breznički Hum, tijekom predmetnog natječaja, u svojstvu voditelja obrade sukladno odredbama Opće uredbe o zaštiti podataka, prikuplja i obrađuje osobne podatke kandidata sadržane unutar dokumentacije dostavljene sukladno uvjetima natječaja te ih zadržava u skladu s rokovima određenima zakonskim propisima, i nakon toga trajno uništava, odnosno, ukoliko je primjenjivo, vraća kandidatima. Za ostvarivanje svojih prava na uvid u vlastite osobne podatke, kandidati mogu podnijeti zahtjev pisanim putem na adresu Škole ili osobnim dolaskom u Školu u radno vrijeme radnim danom, kojom prilikom će Škola provjeriti identitet podnositelja zahtjeva sukladno odredbama Opće uredbe o zaštiti podataka.

Rok za podnošenje prijava kandidata je osam (8) dana od dana objave natječaja.

Na natječaj se ravnopravno prijavljuju osobe obaju spolova, a izrazi koji se koriste u ovom natječaju za osobe u muškom rodu upotrijebljeni su u neutralno i odnose se na muške i ženske osobe.

Nepotpune i nepravovremene prijave neće se razmatrati.

O rezultatima natječaja kandidati će biti obaviješteni u roku od četrdeset i pet (45) dana od dana isteka roka za podnošenje prijava.

Prijave na natječaj s potrebnom dokumentacijom dostaviti u zatvorenoj omotnici na adresu:

Osnovna škola Breznički Hum,

Breznički Hum 14, 42225 Breznički Hum,

s naznakom „natječaj za ravnatelja/icu  - ne otvarati“.

KLASA: 112-03/19-01/3
URBROJ: 2186-115-08-19-2
Breznički Hum, 02.10.2019**.**

**Osnovna škola Breznički Hum, Breznički Hum**